Diari Oficial de la Generalitat Valenciana


Sumari del DOGV 4556, del 31-07-2003 (2003/8931)

Notificació als oleïcultors associats a l'organització de productors d'oli d'oliva Fedeprol CV, als quals se'ls requerix perquè esmenen la seua declaració de cultiu d'oliverar, presentada a l'efecte de l'ajuda a la producció d'oli d'oliva prevista en el Reglament CE 136/66.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8931


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació als oleïcultors associats a l'organització de productors d'oli d'oliva Fedeprol CV, als quals se'ls requerix perquè esmenen la seua declaració de cultiu d'oliverar, presentada a l'efecte de l'ajuda a la producció d'oli d'oliva prevista en el Reglament CE 136/66. [2003/8931]
  
El cap del Servici de Producció Vegetal de la Direcció General de Producció Agrària de la Conselleria d'Agricultura, Pesca i Alimentació, de conformitat amb l'article 59.5 de la Llei 30/1992, de 26 de novembre, notifica el que seguix:
  
Amb aquesta data s'ha remès a l'organització de productors d'oli d'oliva Fedeprol CV la comunicació següent:
  
«Es remet adjunt la relació d'oleïcultors associats a eixa organització de productors que han presentat declaració de cultiu d'oliverar en la campanya que s'especifica per a cada un d'ells, a l'efecte de l'ajuda a la producció d'oli d'oliva prevista en el Reglament (CE) 136/66 i regulada a Espanya per mitjà del Reial Decret 286/2002, de 22 de març, i dels quals s'ha comprovat que no han presentat les imatges gràfiques del Sistema d'Informació Geogràfica Oleícola Espanyol, (en avant, SIG Oleícola), corresponents a les parcel·les incloses en la declaració, per la qual cosa no pot verificar-se que la identificació de les parcel·les declarades s'ha realitzat amb les referències cadastrals del SIG esmentat, ni que les oliveres indicades es corresponen amb les existents per a estes parcel·les en el registre oleícola esmentat, tal com s'establix en l'article 2, punt 2, del Reial Decret 286/2002 mencionat adés.
  
A fi d'esmenar esta deficiència, els oleïcultors que figuren en la relació esmentada hauran de presentar, per mitjà d'eixa organització, els fulls gràfics del SIG Oleícola corresponents a les parcel·les oleícoles objecte de declaració, fent-hi constar la delimitació de la parcel·la oleícola quan esta no ocupe tota la superfície de la parcel·la de la imatge gràfica del SIG Oleícola, la superfície d'oliverar ocupada per les oliveres, les dades de cultiu i les variacions en el nombre i/o posició d'oliveres registrades en el SIG Oleícola que procedisquen o, si no n'hi ha, indicar la conformitat amb les dades registrades en el SIG Oleícola mencionat.
  
El contingut del present escrit haurà de posar-lo en coneixement dels interessats perquè en el termini de deu dies hàbils, comptadors a partir del sendemà de la publicació en el DOGV de l'anunci corresponent, esmenen la deficiència indicada. Finalitzat el dit termini sense que s'haja produït l'esmena, se li tindrà per desistit en el tràmit de presentació de la declaració de cultiu a l'efecte de la concessió de l'ajuda a la producció d'oli d'oliva, amb resolució prèvia dictada pel director general de Producció Agrària, d'acord amb el que s'establix en l'article 42 de la Llei 30/92, de Règim Jurídic de les Administracions Públiques i del Procediment Administratiu Comú.
  
Per part d'eixa organització es procedirà a registrar la documentació presentada pels seus associats, la qual haurà de ser entregada a este servici en el termini de quinze dies naturals comptadors a partir del sendemà de la finalització del termini concedit als interessats. Esta documentació anirà acompanyada dels corresponents fitxers informàtics amb les dades de cada un dels expedients».
  
Els oleïcultors a qui es referix la comunicació anterior es relacionen en l'annex.
  
València, 25 de juny de 2003.- El cap del Servici de Producció Vegetal: Ricardo Llácer Escorihuela.